Siaha-ah Iron rod buk diklo a hralh man a ni,"1326/2024-2025 Dated Siaha the 26th July, 2024: Vawiin khan Legal Metrology Enforcement Squad-te chuan Siaha khawpui chhunga  insakna bungrua - Iron rod zuarte hralh dan enfiahin an che chhuak a, Department in Electronic Weighing Scale hman vek tawh tura thu a chhuah tawh anga dawr tin deuh thawah Electronic Weighing Scale hman theiha an kawl vek chu lawmawm an ti hle. Hetih lai hian Electronic Weighing Scale kawl reng si, hmang lova customer hnena hralh, rod zuar pahnih chu man an ni a, Legal Metrology Act & Rules hmangin hremna pek an ni ang. Heng rod zuar te hian an customer te - Tisi khua ami leh Kaisie khua ami te chu buk loh leh buk tlinglo in rate tlawm zawkin an lo leitir mek a, chu chu Legal Metrology dept te hian va nang chingin man an ni ta a ni. Heng rod leitu pahnihte hi Legal Metrology staff te awmlai ngeiin a buk tlingin pek tir leh vek an ni. Rod zuar ṭhenkhat te hian buk tlinglo in man tlawm zawka hralh turin a rod te an zuar ṭhin a, a bum theih theih chu bum an hrehlo hle a ni. Legal Metrology dept chuan mipui te chu rate tlawm, buk tling silo ai chuan rate pangngai buk tling lei a hlawk zawk tih hre thar leh turin an chah a ni. Attachment Loading attachment...",Dated: 26 th Jul 24 1:38 PM,https://dipr.mizoram.gov.in/post/siaha-ah-iron-rod-buk-diklo-a-hralh-man-a-ni